Istun parasjagu LAX lennujaamas Los Angeles'is ja ootan sõitu Sun Valley suusakuurortisse. On neljapäeva hommik ja televiisoris (mis asub meie värava kohal) arutatakse parasjagu selle üle kui palju inimesi on viimase nädala jooksul seoses Liibüa rahutustega riigijuht Kadafi käe läbi hukkunud. Kuigi ametlike andmete kohaselt on teada umbes 300 surmajuhtumit, arvab telekanali NBC allikas koha peal, et tegelikult on surma saanud üle tuhande inimese.